Description

L'Aplicació de la Ruta de les Tapes i del Vi Do Empordà de Roses (Alt Empordà, Costa Brava) s'estrena aquest 2020. Ha arribat el moment de deixar de preocupar-te per perdre la butlleta de les tapes en qualsevol restaurant, de gaudir de la tapa i la teva copa de vi DO Empordà al 100% sense por a despistar-te i de convertir la millor festa de l'Alt Empordà en un joc divertit i amè entre amics i família. El mòbil és sempre el teu confident. Amb l'aplicació de la Ruta podràs assabentar-te de les tapes de tots els restaurants participants, controlar quines has tastat i quines encara estan a la llista d'espera, aconseguir medalles i acumular punts per a guanyar el sorteig que s'organitza des de l'Ajuntament de Roses. Estàs a punt? Del 20 al 29 de març Roses celebra la cinquena edició d'aquesta fantàstica festa gastronòmica. El nombre d'establiments que hi participen ha augmentat des del seu inici l'any 2016, amb tan sols 25 establiments, fins a l'edició d'aquest any, que ja compta amb 92 establiments i 16 cellers!